كنيسة قصر الدوباره الانجيليه

كنيسه قصر الدوباره اتأسست فى يناير 1940, أسسها مجمع الدلتا الانجيلى ككنيسه جديده فى القاهره على اساس تجتمع الكنيسه فى القاعه المملوكه لدار تحرير ارساليه النيل فى وسط القاهره, و انتخب القس ابراهيم سعيد الواعظ ذهبى الفم وقتها راعى ليها فى مارس ف نفس السنه.

ازداد الحضور فيها لدرجه بقى لازم مبنى اكبر. فى ديسمبر 1941 انشرا قصر بميدان التحرير عشان يتهدم و يتبنى الكنيسه الجديده مكانه, و كان لازم تصريح بالبنا (لأن بنا الكنايس مش مصرح بيه فى مصر بدون توقيع شخصى من الملك أو رئيس الجمهوريه).

وقع الملك فاروق ملك مصر فى وقتها التصريح ببنا الكنيسه فى 11 مارس سنه 1944 بعدما طلب منه معلمه الخاص أحمد حسنين باشا داه, أحمد حسنين باشا درس فى انجتلرا و كان ساكن فى لندن فى بيت القس ألكسندر وايت الواعظ العظيم و كاتب الكتير من الكتب عن شخصيات الكتاب المقدس, لما اتوفى الدكتور وايت قررت مراته تسافر فى رحله سياحيه حولين العالم, و فى مصر اخدها أحمد حسنين باشا لمقابله القس ابراهيم سعيد اللى رحب بيها, سأل أحمد حسنين باشا القس ابراهيم سعيد لو كان ممكن يساعده فى حاجه فطلب منه القس ابراهيم سعيد تصريح ببنا الكنيسه و ان كان ممكن ان ترى السيده وايت تشوف التصريح موقع من الملك قبل سفرها.

وضع حجر الأساس فى ديسمبر 1947 لكنيسه قصر الدوباره الانجيليه و اكتمل البنا سنه 1950.

بعد كده أنتخب القس الدكتور منيس عبد النور راعى للكنيسه فى اكتوبر 1975 بعد مؤسسها القس ابراهيم سعيد و فى 21 مارس 2008 طلب القس الدكتور منيس عبد النور انه يتقاعد عن منصب الراعى فطلبت منه الكنيسه أن يفضل راعى اكرامى مدى الحياه.

حاليا راعى الكنيسه هو القس الدكتور سامح موريس والرعاه المساعدين هما القس عاطف سامى و القس الدكتور ناجى موريس.
 الكنيسه 

هيا بجاردن سيتى ورا مجمع التحرير أنشأت سنه 1938, مكونه من دورين الحيطان متغطايه بعوازل للصوت, و ف سقفها تمن نجفات كبيره, و الشبابيك مزخرفه بالأرابيسك و زجاج ملون رسمها بعض خدام الكنيسه زى الدكتور عصام ميلاد, و رسامين من الخارج. و بداخل الكنيسه مكتب للتعهدات أو جمع التبرعات, و ليها بابين, الاولانى بيطل على 7 شارع الشيخ ريحان, و التانى على 5 شارع عبد القادر حمزه.

 خدمات 
الكنيسه بتقدم خدمات ثقافيه و اجتمعايه و رياضيه و شبابيه و ترفيهيه كمان بتعمل مؤتمرات دينيه و ترفيهيه.
روابط برانيه
الرابط الخاص بالكنيسه الانجيليه بقصر الدوباره 

كمان بتقدم الكنيسه خدمه البث المباشر لاجتماعاتها: عظات الكنيسه بالبث المباشر  و بتقدم الكنيسه بعض الدراسات المتخصصه : دراسات الكنيسه المتخصصه  و بعض الموضوعات والدراسات للشباب والعائله : الشباب  , العائله  و خدمات زى: المكتبه المجانيه  و كورسات التلمذه 
مراجع

تصنيف:كنايس
تصنيف:كنايس مصر